Public procurement notice: Contract Notice
Published: 2021-11-23
Buyer: BMSK Beruházási, Műszaki Fejlesztési, Sportüzemeltetési és Közbeszerzési Zrt.
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45214200 | 71220000
Submission deadline: 2022-01-11
Award criteria: The most economic tender

Technical requirements: Fővállalkozói kivitelezési szerződés az Inárcson épülő új, 8 tantermes iskola tervezésére - kivitelezésére
A tervezési feladatok vonatkozásban: 1146 Budapest, Hermina út 49., kivitelezés: 2365 Inárcs, Tolnay Lajos u. 1., Inárcs belterület 1149/12 hrsz, továbbá 983; 1148; 1149/1; 1149/3; 1149/9 hrsz
Nyertes Ajánlattevő feladata a dokumentációban meghatározott valamennyi feladat teljes körű elvégzése.
Jelen beszerzés tárgya egy 8 tantermes iskolát, tornatermet és kiszolgáló funkciójú helyiségeket, 600 adagos főzőkonyhát és étkezőt tartalmazó létesítmény tervezése és kivitelezése vállalkozási szerződés alapján, az alábbiak szerint.
2365 Inárcs, Tolnay Lajos u. 1., Inárcs belterület 1149/12 helyrajzi szám alatt található ingatlan, továbbá a Kapcsolódó Ingatlanok: 983; 1148; 1149/1; 1149/3; 1149/9 helyrajzi számú ingatlanok
A 1149/11 telken (2365 Inárcs, Tolnay u. 1.) helyezkedik el jelenleg a 8 tantermes Tolnay Lajos Általános Iskola épülete és tornaterme. Az iskola mellett egy rossz állapotban lévő sportpálya található, illetve a hrsz: 1149/12 telken jelenleg egy használaton kívüli kazánház, egy tároló (egykori felvonulási) épület és egy használaton kívüli hidroglóbus építmény található. Az összevont, a szabályozási terv szerint kialakított telken egy új 8 tantermes általános iskola épül fel.
A projekt megvalósítása során egy új Közhasználatú épületként egy 8 tantermes iskolaépület (általános iskola) tervezése és kivitelezése valósul meg a szükséges kiszolgálóhelyiségekkel. Az épület kétszintes (földszint, emelet), magastetős, teherhordó falas rendszerű, tégla falazattal, 19,01 m2hőszigetelő, minősített hő- és füstelvezető kupolával, 3767,5 m2 fa tetőszerkezettel (rétegelt ragasztott fa, hagyományos fa szerkezetű tető). A tetőtérben gépészeti helyiségek kerülnek kialakításra.
Az új épületben az alsósok, (1-4. évfolyamok) kapnak helyet. A tantermek mellett az új létesítményben tornaterem, 600 adagos főzőkonyha és étkező, 24 db parkoló és 3 darab Kiss&Ride parkoló kerül kialakításra.
Az iskolaudvaron az új épületnek játszóudvar és játszótér, valamint tankert épül, a rossz állapotú futókört és aszfalt burkolatú futballpályát fel kell újítani, mindkettő recortan burkolattal készül, összesen 2650m2.
A területen lévő, használaton kívüli kazánház, tároló (egykori felvonulási) épülete és a hidroglobusz föld alatti építmény elbontásra kerül, bontási tervdokumentációja a tervcsomag része.
Az épület négy egységből áll össze. A Tolnay Lajos utcára, a tervezett épület közepén helyezkedik el a központi, részben kétszintes aula, a földszinten étteremmel és a játszóudvarra nyíló üvegfallal. Az aula két oldalán vannak az oktatási, igazgatási és üzemeltetési helyiségeket magába foglaló két épülettömeg, amit a délkeleti oldalon a tornaterem tömege zár le. A tornateremben 4 öltöző, 2 vizesblokk helyiség, egy tanári öltöző/iroda és egy nagy méretű szertár került elhelyezésre, a terem alapmérete 759,1m2.
Az iskola épület fűtését és melegvízellátását 1 db. 59,6kW teljesítményű talajszondás hőszivattyú és 2 db összesen 219,4 kW teljesítményű kondenzációs fali gázkazán biztosítja. Hűtéssel az igazgatói irodát és a tanári szobát látjuk el, technológiai hűtés biztosítása a szerver szobákban szükséges.
Gépi szellőzéssel kell ellátni a konyha-étterem, a tornaterem és az öltözők helyiségeit, a belsőterű helyiségeket és a vizesblokk helyiségeit. A gazdaságos működés érdekében az épületre, a tornaterem tető délnyugati felületére 22,5 kWp-es napelemes rendszer kerül telepítésre.
- az engedélyeztetésben való közreműködés, jogszabályokban előírt engedélyek, hozzájárulások, és/vagy nyilatkozatok beszerzése, tervek feltöltése és menedzselése az ÉTDR-rendszerben meghatalmazás alapján,
- a kiviteli tervdokumentáció elkészítése minden szakágra kiterjedően, belsőépítészettel, beépített bútorozással és beépített berendezéssel, árazott és árazatlan, tételes költségvetéssel, berendezési terv készítése (mobíliák) külön dokumentációban árazott és árazatlan, tételes költségvetéssel, az Ajánlatkérő utasításának és a közbeszerzési dokumentumok előírásainak megfelelően, a magyar műszaki előírások betartása mellett, a mindenkor érvényben, hatályban lévő jogszabályok, rendeletek, előírások tartalmi és formai követelményeinek, elvárásainak megfelelően,

Eligibility requirements: Kizáró okok: Az eljárásban a Kbt.62.§ (1) és (2) bek. szerinti kizáró okok érvényesülnek az ajánlattevő, a közös ajánlattevők, alvállalkozók, alkalmasság igazolásában résztvevő gazdasági szereplők vonatkozásában. Az öntisztázás vonatkozásában a Kbt.64.§-a az irányadó. Igazolási mód: Ajánlattevőnek (az alkalmasság igazolásában résztvevő gazdaság szereplő vonatkozásában is) az ajánlatban az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62.§ (1) és (2) bek.-ek hatálya alá. Közös ajánlattétel esetén a közös ajánlattevők mindegyikére külön formanyomtatványt az ajánlatot benyújtó gazdasági szereplő tölti ki és nyújtja be. Ajánlattevőnek a Kbt.67.§ (4) bek.-re figyelemmel elektronikus űrlapon nyilatkoznia kell arról, hogy nem vesz igénybe a szerződés teljesítéséhez a Kbt.62.§ (1) és (2) bek. szerinti kizáró okok hatálya alá eső alvállalkozót. A 321/2015. (X.30.) Korm. rend. 15.§(1) bek. alapján az alkalmasság igazolásában részt vevő alvállalkozó tekintetében az EEKD benyújtásával Ajánlattevő eleget tesz a Kbt. 67. § (4) bekezdése szerinti nyilatkozati kötelezettségének, tehát a nyilatkozatot azon alvállalkozók tekintetében kell benyújtani, amelyek nem vesznek részt alkalmasság igazolásában. A Kbt.69.§ (4) - (7) bek.-re figyelemmel Ajánlatkérő a felhívás II.2.5. pontjában található értékelési szempontokra figyelemmel legkedvezőbbnek tekinthető Ajánlattevőt megfelelő határidő tűzésével fogja felhívni a kizáró okok tekintetében az alábbiak szerinti igazolások benyújtására: - Ajánlattevőnek elektronikus űrlapon a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerint definiált valamennyi tényleges tulajdonos nevének és lakóhelyének bemutatását tartalmazó nyilatkozatot szükséges benyújtani. Ha az Ajánlattevőnek nincs a pénzmosásról szóló törvény 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni (Kbt. 62. § (1) bek. k) pont kb) alpont). - Ajánlattevőnek elektronikus űrlapon nyilatkoznia kell arról, hogy nem tartozik a Kbt. 62.§(1) bek. k) pont kc) alpontja szerinti kizárok ok hatálya alá. - Megkövetelt igazolási mód magyarországi letelepedésű ajánlattevő(k) és alvállalkozó(ik), valamint adott esetben az alkalmasság igazolásában részt vevő gazdasági szereplő(k) vonatkozásában: Ajánlattevőnek a 321/2015. (X.30.) Korm. rend. 8.§ (kivéve ib és gb pont) előírásai szerint kell igazolnia a kizáró okok fenn nem állását. - Megkövetelt igazolási mód nem magyarországi letelepedésű ajánlattevő(k) és alvállalkozó(ik), valamint adott esetben az alkalmasság igazolásában részt vevő gazdasági szereplő(k) vonatkozásában: Ajánlattevőnek a 321/2015. (X.30.) Korm. rend. 10.§ előírásai szerint kell igazolnia a kizáró okok fenn nem állását. A kizáró okok igazolásával kapcsolatban irányadóak továbbá a 321/2015. Korm. rend. 4. §-ában, a 6-7.§-aiban és a 12-16. §-aiban foglaltak. A kizáró okok fenn nem állását igazoló dokumentumokat egyszerű másolatban is elegendő benyújtani. A 321/2015. (X. 30.) Korm. rendelet 1. § (7) bekezdés alapján a kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Ajánlatkérő - ellenkező bizonyításig - az adat valóságtartalmát az Ajánlattevő erre vonatkozó külön nyilatkozata nélkül vélelmezi. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: Ajánlattevőnek ajánlatában az egységes európai közbeszerzési dokumentum benyújtásával kell előzetesen igazolnia, hogy megfelel az alábbi alkalmassági követelményeknek: SZ1) Alkalmatlan az ajánlattevő, amennyiben az építőipari kivitelezési tevékenységet folytató gazdasági szereplő nem szerepel az Étv. szerinti, építőipari kivitelezési tevékenységet végzők névjegyzékében. Alkalmatlan a nem Magyarországon letelepedett gazdasági szereplő, ha az ajánlatkérő Kbt. 69. § (4)-(7) bekezdései szerinti felhívására nem tudja igazolni, hogy az építőipari kivitelezési tevékenységet folytató gazdasági szereplők be vannak jegyezve a 2014/24/EU európai parlamenti és tanácsi irányelv XI. melléklete szerinti hasonló nyilvántartásba. Az előírásnak való megfelelésről szóló igazolást az ajánlatkérő Kbt. 69. § (4)-(7) bekezdései szerinti felhívására kell benyújtani. Az igazolási módra a 321/2015 (X.30.) Korm. rendelet 26. § (1)-(2) bekezdései irányadóak. SZ2) Alkalmatlan az ajánlattevő, ha nem rendelkezik az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében regisztrációval, a nem magyarországi letelepedésű gazdasági szereplő nem szerepel a letelepedés szerinti ország nyilvántartásában, vagy nem rendelkezik a letelepedés szerinti országban előírt engedéllyel, jogosítvánnyal, vagy szervezeti kamarai tagsággal. Az előírásnak való megfelelésről szóló igazolást az ajánlatkérő Kbt. 69. § (4)-(7) bekezdés szerinti felhívására kell benyújtani. Az igazolási módra a 322/2015 (X.30.) Korm. rendelet 8. § (1)-(2) bekezdései irányadóak. Igazolási mód: SZ1) A Kbt. 65. § (1) bekezdés c) pontja és a 321/2015. (X.30.) Korm. rendelet 26. § (1) bekezdés a) pontja és 26. § (2) bekezdése és a 322/2015. Korm. rend. 21. § (1) bekezdése alapján a Magyarországon letelepedett gazdasági szereplő esetén az építőipari kivitelezési nyilvántartásban szereplés tényét ajánlatkérő ellenőrzi az ingyenesen elérhető elektronikus névjegyzék adatai alapján, nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. A Kbt. 65. § (6)-(7), (11) bekezdései, 69. § (11) bekezdése is irányadó. SZ2) A Kbt. 65. § (1) bekezdés c) pontja és a 322/2015. (X.30.) Korm. rendelet 8. § (1) bekezdése alapján a Magyarországon letelepedett gazdasági szereplő esetén az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékben szereplés tényét ajánlatkérő ellenőrzi az ingyenesen elérhető elektronikus névjegyzék adatai alapján, nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. A Kbt. 65. § (6)-(7), (11) bekezdései, 69. § (11) bekezdése is irányadó.